《送秘书家长兄至石门山归舟口号二首 其一》
明代·黎民怀

江风何太恶，病骨苦相侵。去水分歧路，还舟即旧林。

寒城橘柚熟，霜岸鹡鸰吟。物色今如此，偏悬北望心。

作者简介：广东从化人，字惟仁，号白泉。黎民衷弟。少时师事黄佐，与兄黎民表、民衷有“三凤”之誉。嘉靖间以岁荐至京，廷试后归，绝意仕进。诗书画称三绝。卒年八十一。有《清居集》。